DOI: 10.14457/tu.the.2017.1383
title: การประเมินผลการบริหารจัดการการลดการใช้พลังงานของสำนักงานสลากกินแบ่งรัฐบาล

description: การศึกษาเรื่อง การประเมินผลการบริหารจัดการการลดการใช้พลังงานของสำนักงานสลากกินแบ่งรัฐบาล มุ่งศึกษาการประเมินผลของการบริหารจัดการแนวทางการลดการใช้พลังงาน โดยมีวัตถุประสงค์เพื่อศึกษา 1) เพื่อประเมินผลการบริหารจัดการการลดการใช้พลังงานของสำนักงานสลากกินแบ่งรัฐบาล 2) เพื่อศึกษาปัญหาและอุปสรรคในการบริหารจัดการดำเนินการการลดการใช้พลังงานของสำนักงานสลากกินแบ่งรัฐบาล 3) เพื่อนำผลศึกษาที่ได้เสนอเป็นแนวทางในการปรับปรุงการบริหารจัดการการลดการใช้พลังงานของสำนักงานสลากกินแบ่งรัฐบาลการศึกษานี้ใช้วิธีการรวบรวมข้อมูลที่เกี่ยวข้องจากเอกสารอ้างอิงต่าง ๆ ที่มีอยู่และจากการปฏิบัติงานจริง รวมถึงการสอบถามคณะทำงานด้านการจัดการพลังงานและคณะผู้ปฏิบัติงาน      ที่ควบคุม ดูแล และติดตามการปฏิบัติให้เป็นไปตามนโยบายและมาตรการอนุรักษ์พลังงานของสำนักงานสลากกินแบ่งรัฐบาล ผลการศึกษาพบว่า ในการดำเนินการอนุรักษ์พลังงาน เริ่มมาจากนโยบายภาครัฐ ระหว่างปี พ.ศ. 2542 ซึ่งเกิดเหตุการณ์วิกฤตด้านน้ำมันแพง และรัฐบาลได้มองเห็นทรัพยากรของประเทศไทยได้ลดลงเรื่อย ๆ จึงมองแนวทางเพื่อให้ภาครัฐ ภาคเอกชนและภาคประชาชน ได้มีความตระหนักให้ช่วยกันประหยัดพลังงาน ผู้บริหาร พนักงานและผู้ทีเกี่ยวข้องให้ความสำคัญกับการประเมินผลการบริหารจัดการการลดการใช้พลังงานของสำนักงานสลากกินแบ่งรัฐบาลเป็นอย่างมาก เพราะการประหยัดพลังงานเป็นหน้าที่ความรับผิดชอบของทุกคน  ไม่ใช่ความรับผิดชอบของหน่วยงานใดหน่วยงานหนึ่งเท่านั้น ซึ่งในการปฏิบัติตามแนวทางการลดการใช้พลังงานจะสำเร็จไม่ได้หากขาดความร่วมมือจากพนักงานและผู้ที่เกี่ยวข้องทุกคนของสำนักงานสลากกินแบ่งรัฐบาล ซึ่งบุคคลเหล่านี้มีบทบาทในการดำเนินการการประหยัดพลังงาน ดังนั้นการประเมินผลการบริหารจัดการการลดการใช้พลังงานมีปัจจัยหลายประการที่มีผลต่อการประเมิน ประกอบไปด้วยปัจจัยภายนอก คือนโยบายภาครัฐ เศรษฐกิจ สังคม การเมือง และปัจจัยภายใน คือบุคลากร        การทำงานและงบประมาณ ซึ่งปัจจัยสองส่วนนี้ เป็นส่วนประกอบที่มีการ ออกประกาศนโยบายและมาตรการการอนุรักษ์พลังงานของสำนักงานสลากกินแบ่งรัฐบาล  โดยสำนักงานสลากกินแบ่งรัฐบาลได้ดำเนินการตามมาตรการ เริ่มปี พ.ศ. 2558 สำนักงานสลากกินแบ่งรัฐบาลเป็นอาคารควบคุมตาม ตามพระราชกฤษฎีกากำหนดอาคารควบคุม พ.ศ. 2538 ซึ่งจำเป็นต้องนำแนวทางปฏิบัติตามการส่งเสริมการอนุรักษ์พลังงาน ตามกำหนดมาตรฐานหลักเกณฑ์และวิธีการจัดการพลังงานในโรงงานและอาคารควบคุม โดยนำระบบการจัดการพลังงานมาใช้ในหน่วยงานโดยกำหนดมาตรการปฏิบัติ มาตรการประหยัดพลังงานไฟฟ้าด้านระบบปรับอากาศ โดยกำหนดเวลาเปิด-ปิด ลดชั่วโมงการทำงานของเครื่องปรับอากาศ ห้องปฏิบัติงาน ห้องประชุม และมาตรการประหยัดพลังงานไฟฟ้าด้านไฟฟ้าแสงสว่าง โดย วางแนว ในการ ปิด(ไฟ) ในเวลาไม่ได้ปฏิบัติงาน ปรับ (อุณหภูมิ 25 องศาให้เป็นไปตามมาตรฐาน) ปลด (ปลั๊กเมื่อเลิกใช้งาน) เปลี่ยน(อุปกรณ์กรณ์ไฟฟ้าที่หมดอายุ) เมื่อดำเนินการตามเป้าหมายตั้งแต่ปี พ.ศ. 2558 พบว่า เป้าหมาย ลดการใช้พลังงานไฟฟ้าจาก 4 % จากปี 2558 โดยมีโครงการ ปิด (ไฟ) ปรับ (แอร์) ปลด (ปลั๊ก) เปลี่ยน(อุปกรณ์ไฟฟ้า) สำนักงานสลากกินแบ่งรัฐบาลสามารถบริหารจัดการการลดการใช้พลังงาน ได้ 4.47 % ของ ปี 2558 (ปีฐาน) และ 4.80% ของปี 2559 จะเห็นได้ว่าสำนักงานมีแนวทางการลดการใช้พลังงานสามารถดำเนินการได้เกินเป้าหมายที่กำหนดไว้ แต่ทั้งนี้การดำเนินการดังกล่าวยังมีอุปสรรคในการดำเนินงานอยู่บ้าง ในเรื่องการประชาสัมพันธ์ การสร้างความรู้ ความเข้าใจ ในการรณงค์และการรายงานผลไม่มีความต่อเนื่องทำให้การปฏิบัติในระยะกลางไม่ได้รับความร่วมมือในการประเมินผลการบริหารจัดการการลดการใช้พลังงานนี้ ได้ใช้ทฤษฎีของ IPOO model  เป็นตัวแบบที่ใช้ของ Katalin MeZo and Ferenc Mezo คำสำคัญ: การประเมินผล, การบริหารจัดการ, การลดการใช้พลังงาน